**Odd-Karl Stangnes** (født 28. oktober 1968) er en norsk fotballtrener og tidligere fotballspiller.

Spillerkarriere
---------------

Han satte Norgesrekord sommeren 2013 da han skåret for Skeid 2 i 8. divisjon. Med skåringen ble han eneste personen i Norge som har spilt og skåret i alle divisjoner helt fra Eliteserien og ned til 8. divisjon.

Han har skåret for følgende klubber: 

* Eliteserien: Bodø/Glimt
* 1. divisjon: Lyn, Skeid, Lofoten
* 2. divisjon: Skjervøy, Ullensaker/Kisa
* 3. divisjon: Skjervøy, Nordreisa, Jevnaker, Hammerfest
* 4. divisjon: Nordreisa
* 5. divisjon: Bossekop, Jevnaker 2
* 6. divisjon: Nordreisa 2
* 7. divisjon: Skjervøy 2
* 8. divisjon: Skeid 2

Odd-Karl Stangnes debuterte som 16-åring i 2. divisjon for Skjervøy IK og ble matchvinner i debutkampen. Før 1992-sesongen gikk han til Strømmen IF, hvor han var med å spille kvalifisering til Tippeligaen. Det endte med uavgjort mot Drøbak/Frogn og tap mot Ham-Kam og dermed fortsatt spill i 1. divisjon. 

Etter oppholdet i Strømmen IF, dro Stangnes igjen nordover og ble spillende trener for Nordreisa. Klubben rykket opp til 3. divisjon etter en sesong uten tap. Han forlot Nordreisa til fordel for moderklubben Skjervøy IK, hvor han ble bare en sesong før han ble invitert til prøvespill hos Bodø/Glimt.

Han spilte for Glimt fra 1997 til 1999. Etter lite spilletid i 1998- og 1999-sesongene, ble han leid ut til 1.-divisjonslaget FK Lofoten i andre halvdel av 1999-sesongen. Stangnes scoret blant annet 1-1 målet i en TV-sendt tippekamp mot Lyn som FK Lofoten til slutt tapte 2-1. Han spilte åtte kamper, scoret ett mål og ble kåret til banens beste to ganger av VG mens han var i FK Lofoten. Etter sesongen signerte han for Lyn. 

Etter halvannet år i Lyn, avsluttet han 2001-sesongen i Jevnaker i 3. divisjon, før han gikk til Ullensaker/Kisa før 2002-sesongen. Halvveis ut i sesongen ble han utleid til Skeid, hvor han bidro med å berge klubbens plass i 1. divisjon da han scoret begge målene i deres 2-0 seier over Raufoss på overtid i siste serierunde. og ga da Skeid bedre målforskjell enn Åsane, som dermed rykket ned til 2. divisjon. Etter låneoppholdet vendte han tilbake til Ull/Kisa, før han igjen signerte for Skeid før 2004-sesongen. Etter kun et halvt år i Skeid, dro han tilbake til Ull/Kisa sommeren 2004.

Etter å ha spilt første halvdel av 2007-sesongen i Ull/Kisa, gikk han til Hammerfest FK i 3. divisjon i Finnmark. Fra 2008-sesongen var han også trener for Hammerfest.

Trenerkarriere
--------------

Allerede i 1994 trente Stangnes et lag for første gang, da han var spillende trener for Nordreisa i 4. divisjon i Troms. Under Stangnes´ ledelse vant Nordreisa samtlige 22 seriekamper og med 112-12 i målforskjell rykket de suverent opp.

I 2008 trente han Hammerfest FK og tok laget til en 4.-plass i sin avdeling i 3. divisjon, før han ga seg i mars 2009.

Før 2012-sesongen ble han hovedtrener for Bossekop UL i 3. divisjon og førte laget til opprykk til allnorsk 2. divisjon. De var det eneste laget i Norge som gikk ubeseiret gjennom hele sesongen.

I september 2013 tok Stangnes over som hovedtrener for Skedsmo. I desember samme år tok han over Fløya sitt kvinnelag i 1. divisjon. I april 2014 ble det kjent at Stangnes hadde fått sparken, etter det som fra klubbens side ble beskrevet som «mislighold av klubbens retningslinjer etter en episode på treningsleir på La Manga».

I september 2021 ble han hovedtrener for Kiruna FF på nivå fem i Sverige. Han ledet laget til opprykk med 19 seiere, 1 uavgjort og 0 tap, og solide 74-13 i målforskjell. Dermed ledet han et lag ubeseiret gjennom en sesong for tredje gang i sin trenerkarriere.

Etter suksessen i Kiruna ble han før 2022-sesongen ansatt som ny hovedtrener for IFK Luleå på nivå fire i svensk fotball.

Mannen på skjæret
-----------------

Høsten 2019 flyttet Stangnes inn i en 10 kvm selvbygd hytte på det værharde Skjervøyskjæret 1,5 kilometer nord for Skjervøya. En rekke sponsorer bidro med proviant, klær og materiell. I skissen for prosjektet skrev Stangnes at han slet med angst etter fotballkarrieren. På en blogg kunne man lese oppdateringer fra det som etterhvert ble kjent som ¨mannen på skjæret¨. I et kraftig uvær natt til 1. desember 2019 måtte Stangnes søke tilflukt i et lite batterirom i en fyrlykt på skjæret. Kort tid etter feide en monsterbølge selve hytta på sjøen. Først etter nesten to døgn ble Stangnes evakuert av et redningshelikopter. Oppholdet på skjæret varte i to måneder og ikke i et helt år som først planlagt. Stangnes fortalte i ettertid at han aldri har hatt det bedre og at angsten han hadde slitt med de siste årene, ble igjen i havgapet.

Referanser
----------

1. ↑   FBref, FBref spiller-ID 792fc032[Hentet fra Wikidata]
2. ↑   transfermarkt.com, oppført som Odd Karl Stangnes, Transfermarkt spiller-ID 104874, besøkt 9. oktober 2017[Hentet fra Wikidata]
3. ↑  Lote, Arve (9. september 2013). «Han har scoret i ni divisjoner». *NRK*. Besøkt 27. juni 2022.
4. ↑  «PressReader.com - Digital Newspaper & Magazine Subscriptions». *www.pressreader.com*. Besøkt 27. juni 2022.
5. ↑  Sødal, Av Per Morten (1. september 2002). «Stangnes forlater Kisa». *Romerikes Blad* **(norsk)**. Besøkt 27. juni 2022.
6. ↑  LUNGA, ODDGEIR ISAKSEN, TROND IVAR (31. mars 2009). «Stangnes ferdig i HFK». *iFinnmark* **(norsk)**. Besøkt 27. juni 2022.
7. ↑  Holdal, Elise (16. juni 2013). «Stangnes ferdig som trener i BUL». *NRK*. Besøkt 27. juni 2022.
8. ↑  «Ny A-lags trener på plass / Nyheter / Nyhetsarkiv / Om SFK / SFK - SFK». *www.skedsmofk.no*. Arkivert fra originalen 25. juni 2022. Besøkt 27. juni 2022.
9. ↑  Olaussen, Leif-Morten (6. desember 2013). «Han blir ny Fløya-trener». *Nordlys* **(norsk)**. Besøkt 27. juni 2022.
10. ↑  Johansen, Torje Dønnestad (10. april 2014). «Dametrener sparket etter tillitsbrudd». *Nettavisen* **(norsk)**. Besøkt 27. juni 2022.
11. ↑  Dreyer, Steffen Einebakken (9. februar 2021). «(+)Fra Skjervøyskjæret til trenerjobb i Sverige». *framtidinord.no* **(norsk)**. Besøkt 27. juni 2022.
12. ↑  «Tabell och resultat - Svensk fotboll». *www.svenskfotboll.se* **(svensk)**. Arkivert fra originalen 15. november 2020. Besøkt 27. juni 2022.
13. ↑  Olaussen, Leif-Morten (14. november 2021). «(+) Odd-Karl har en spesiell statistikk å vise til, når han skal jakte jobb til neste år». *Nordlys* **(norsk)**. Besøkt 27. juni 2022.
14. ↑  «Odd-Karl Stangnes – ny tränare i IFK Luleå». *IFK Luleå* **(svensk)**. Besøkt 27. juni 2022.
15. ↑  «Odd-Karl skal leve alene på et skjær - i ett år». *www.vg.no*. Besøkt 27. juni 2022.
16. ↑  Redaksjonen (15. november 2019). «(+) Skal bo et helt år på skjæret i havgapet». *Eidsvoll Ullensaker Blad* **(norsk)**. Besøkt 27. juni 2022.
17. ↑  Eidissen, Lars (15. august 2019). «(+) Her skal Odd-Karl (50) bo i et helt år». *Nettavisen* **(norsk)**. Besøkt 27. juni 2022.
18. ↑  Hotvedt, Marte (1. desember 2019). «Måtte gi opp å berge Odd-Karl fra skjæret - har søkt tilflukt i fyrlykt». *Nordlys* **(norsk)**. Besøkt 27. juni 2022.
19. ↑  «Hytta til Odd-Karl Stangnes er borte – har søkt tilflukt i fyrlykt». *www.vg.no*. Besøkt 27. juni 2022.
20. ↑  AS, TV 2 (2. desember 2019). «- En monsterbølge feide hytta rett til sjøs». *TV 2* **(norsk)**. Besøkt 27. juni 2022.
21. ↑  «Odd-Karl Stangnes (51) evakuert etter å ha vært værfast på skjær». *www.vg.no*. Besøkt 27. juni 2022.
22. ↑  Klausen, Dan Henrik (1. desember 2019). «Forsøker å redde Odd-Karl (51) fra skjær i Troms». *NRK*. Besøkt 27. juni 2022.
23. ↑  Pedersen, Linda (7. desember 2019). «Mannen på skjæret: Kurerte meg selv for angst der ute». *NRK*. Besøkt 27. juni 2022.

Eksterne lenker
---------------

* (en) Odd-Karl Stangnes – Transfermarkt Rediger på Wikidata

* (en) Odd-Karl Stangnes – FBref Rediger på Wikidata
* Spillerprofil Lyn